b'\n_START_ARTICLE_\nOro\xc5\xbeno pravo\n_START_PARAGRAPH_\nOro\xc5\xbeno pravo so zakoni, ki urejajo posedovanje, no\xc5\xa1enje, prodajo in transport oro\xc5\xbeja (danes predvsem strelnega oro\xc5\xbeja). Oro\xc5\xbeno pravo je namenjeno predvsem civilnemu podro\xc4\x8dju, saj imajo dr\xc5\xbeavne organizacije (policija, oboro\xc5\xbeene sile) lo\xc4\x8dena pravila. Oro\xc5\xbeno pravo je po navadi zbrano v zakonu._NEWLINE_Regulacija strelnega oro\xc5\xbeja je danes v nekaterih dr\xc5\xbeavah predmet razprave. Medtem ko je posedovanje strelnega oro\xc5\xbeja v dolo\xc4\x8denih dr\xc5\xbeavah zelo omejeno, imajo Mehika, Gvatemala in ZDA ustavno prepoznano pravico do posedovanja oro\xc5\xbeja.\n_START_SECTION_\nSlovenija\n_START_PARAGRAPH_\nV Sloveniji oro\xc5\xbeje regulira Zakon o oro\xc5\xbeju Republike Slovenije._NEWLINE_V Sloveniji mora oseba pred nakupom oro\xc5\xbeja opraviti poseben preizkus, lovski izpit (za lovsko oro\xc5\xbeje) oziroma preizkus za varnostika. Za no\xc5\xa1enje in prenos oro\xc5\xbeja je pri sebi potrebno imeti oro\xc5\xbeni list.\n_START_SECTION_\nZdru\xc5\xbeene dr\xc5\xbeave Amerike\n_START_PARAGRAPH_\nAmeri\xc4\x8dani so najbolj oboro\xc5\xbeen narod na svetu. Drugi amandma ustave Zdru\xc5\xbeenih dr\xc5\xbeav Amerike Ameri\xc4\x8danom daje pravico do no\xc5\xa1enja oro\xc5\xbeja._NEWLINE_Oro\xc5\xbeno pravo je od zvezne dr\xc5\xbeave do zvezne dr\xc5\xbeave razli\xc4\x8dno. Obmo\xc4\x8dje najbolj strogih oro\xc5\xbenih zakonov v ZDA je Washington, D. C., medtem ko ima 27 zveznih dr\xc5\xbeav zgolj minimalne regulacije strelnega oro\xc5\xbeja._NEWLINE_Vodilni oro\xc5\xbeni lobi v ZDA je NRA (Narodna zdru\xc5\xbeba za pu\xc5\xa1ke), ki mo\xc4\x8dno vpliva na oro\xc5\xbene zakone ZDA.\n_START_SECTION_\nRazprava\n_START_PARAGRAPH_\nZagovorniki deregulacije oro\xc5\xbeja se pogosto sklicujejo na pravico do samoobrambe, la\xc5\xbejo obrambo oboro\xc5\xbeenega prebivalstva pred morebitno tiransko vlado, odvra\xc4\x8danje zlo\xc4\x8dina, ki naj bi ga ustvarilo oro\xc5\xbeje, in (znotraj dr\xc5\xbeav z ustavno pravico do no\xc5\xa1enja oro\xc5\xbeja) na ustavo._NEWLINE_Argumenti zagovornikov regulacije oro\xc5\xbeja so, da imajo brez regulacije oro\xc5\xbeja kriminalci do njega la\xc5\xbeji dostop, da se oboro\xc5\xbeeno prebivalstvo tako ali tako ne bi moglo upirati organizirani poklicni vojski, in da se zlo\xc4\x8dini pogosto dogajajo tudi v zelo oboro\xc5\xbeenih obmo\xc4\x8djih._NEWLINE_Raziskave se o vplivu oboro\xc5\xbeenosti prebivalstva na raz\xc5\xa1irjenost zlo\xc4\x8dinov in demokrati\xc4\x8dnost dr\xc5\xbeave niso zedinile.'